section_heading: Uspjeh na tržištu (1997. – 2001.)
paragraph_text: The Mollusk, album morske tematike, objavljen je 1997. Radi se o još jednom eklektičnom setu pjesama na kojem se Ween posvećuje satiri, dekonstrukciji i imitacijskim radovima; pjesme su nadahnute britanskim popom iz šezdesetih godina 20. stoljeća, mornarskim pjesmama, pjesmama iz brodvejskih mjuzikla i progresivnim rockom. Nekoliko mjeseci prije objave tog albuma Freeman ga je nazvao "našim mračnim albumom acid rocka".<ref> Godine 2007. sam je Melchiondo izjavio da mu je The Mollusk omiljeni album iz Weenove diskografije.<ref> Na The Mollusku su se naposljetku pojavile studijske snimke pjesama "Buckingham Green" i "The Blarney Stone", koje je skupina godinama svirala na koncertima. Iako nisu svirali na uratku, basist Dave Dreiwitz i klavijaturist Glenn McClelland pridružili su se Weenu u travnju 1997.; sa skupinom su uživo izveli pjesmu "The Golden Eel" s albuma na epizodi emisije Viva Variety na Comedy Centralu. Postava koju su činili Freeman, Melchiondo, McClelland, Dreiwitz i Coleman opstala je do privremenog prestanka rada skupine 2012.